אחרי שהפכה לעיר הוורודה בעולם, מלמדת תל אביב ערים נוספות בעולם איך למשוך תיירים גאים מכל העולם. אדיר שטיינר, מתאם אירועי הגאווה בתל אביב, חזר מקולומביה - שם נפגש עם ראש עיריית בוגוטה ועם בכירים בקהילה הגאה בעיר. "בשנים הקרובות נראה יותר ויותר תיירים מקולומביה, לצד נציגים מברזיל ומארגנטינה שרבים מהם מגיעים להשתתף במצעד הגאווה"
חוגגים במצעד הגאווה בבוגוטה השנה | צילום: cifo מתל אביב תצא גאווה: אדיר שטיינר, מתאם אירועי הגאווה בתל-אביב חזר לאחרונה מכנס התיירות של קולומביה בבוגוטה הבירה, שם הוזמן להרצות על הצלחתה של תל-אביב כיעד בינלאומי לתיירות גאה. בוגוטה מבקשת אף היא לקבל נתח מהתיירות הגאה העולמית המתגברת, ולהגדיל את כמות התיירים מקהילת הלהט"ב המגיעים לנפוש בא, זאת תוך תחרות עם ברזיל וארגנטינה שהפכו ליעדים לוהטים למליוני גייז מרחבי העולם.
שטיינר נפגש עם ראש עיריית בוגוטה, גוסטבו פטרו אורגו, ועם בכירי הקהילה בעיר וגם עם מפקד משטרת התיירות של העיר, שביקש לדעת כיצד מגיבים התיירים המגיעים לתל-אביב למציאות הביטחונית המורכבת של ישראל.
הפרויקט כבר קבל את תמיכת שגרירות ישראל בקולומביה, במטרה לעודד תיירים גאים מקולומביה ומדינות דרום אמריקאיות אחרות להגיע לבקר בתל אביב.
רק בבוגוטה רבתי חיים כ-12 מליון איש, רוב ההומואים של קולומביה חיים בעיר הגדולה ולכן קל להעריך את מספר הגייז ב כ 10%, כלומר יותר מיליון נופשים פוטנציאלים. אדיר שטיינר מספר כי בבוגוטה חיה כמות אדירה של תושבים תוססים המחפשים יעדים חדשים לנסיעות. "עד היום הם היו מסתפקים בנסיעות קצרות לארצות לטיניות סביב קולומביה, אבל לאחרונה התחילו הגייז בבוגוטה לנסוע בעולם".
"התייר הדרום-אמריקאי מגיע לתקופת שהות ארוכה"
שטיינר וראש עיריית בוגוטה, גוסטבו פטרו אורגו, בפגישתם בעיריית בוגוטה כמו לכל סיפור, מציין שטיינר, גם פה יש פה את הנקודה היהודית. "הסוכן הראשון שפועל בשוק הגייז בקולומביה הוא יהודי חם, שבבעלותו חברת התיירות 'אוויטור', חברת התיירות הגדולה בקולומביה, שהצליח למכור אחרי שנתיים בלבד של פעילות כ-20 אלף חבילות תיור לגייז. נכון להיום, הוא מתמקד בארה"ב וביעדים בדרום אמריקה. אולם על הפרק כרגע יתחיל קמפיין שיווק של תל-אביב הגאה גם לקהל הדרום אמריקאי. וכבר למצעד השנה אמורים להגיע להערכת הסוכנות כמה מאות תיירים קולומביאנים.
"לאור הניסיון של שיווק התיירות הגאה לתל-אביב ברחבי העולם, המבוססים בעיקר על שיטת "חבר מביא חבר" הפועלת לצד קמפיין פרסומות, אירועי תרבות ומסיבות תל אביביות במועדונים ברחבי הארץ, מאמינים בקמפיין התיירות הגאה לתל-אביב כי בשנים הקרובות נראה יותר ויותר תיירים מקולומביה, לצד נציגים מברזיל ומארגנטינה שרבים מהם מגיעים להשתתף במצעד הגאווה".
יניב ויצמן, חבר מועצת העיר תל-אביב יפו, מחזיק תיק התיירות ויועץ ראש העיר לענייני הקהילה הגאה מוסיף, כי כבר בשנתיים האחרונות הגיעו יותר ויותר תיירים מדרום אמריקה לאירועי הגאווה וחודשי הקיץ. "התייר הדרום אמריקאי מגיע לתל אביב לתקופת שהות ארוכה מעמיתו האירופאי ולכן ישאיר יותר כסף ויתרום יותר לכלכלת העיר ולעסקים הוורודים מתייר אירופאי. התייר הדרום אמריקאי מספר לנו שהוא מרגיש פה, בעיר תל-אביב, בבית. אולי זאת הפתיחות שלנו כישראלים שדומה למנטאליות הישראלית, אולי זה החום, הקצב הלא פוסק אולם בעיקר – מדובר בחיבוק החם שהקהילה בתל-אביב מאמצת את התיירים ולכן הם חוזרים לעיר שוב".
שי דויטש, יו"ר האגודה ומומחה לתיירות גאה שיזם את קמפיין Tel Aviv Gay Vibe, מוסיף: "שנת 2013 תהייה שנה מאתגרת עבורנו בעקבות הלחימה בנובמבר האחרון. משום כך אנו משקיעים מאמצים רבים בקיום מפגשים עם סוכני נסיעות בעולם , בנוכחות שלנו באירועים להט"בים וכמובן פעילויות יח"צ ופרסום. הפעילות בקולומביה לצד פעילויות רבות נוספות המתוכננות עתידיות לשמר את מקומה של תל אביב כבירת גאווה ואני מאמין שגם קיץ 2013 יהיה מוצלח מאוד".